Sisukord

# Teksti lisamine

Teksti on võimalik joonistusse või esitlusele lisada mitmel erineval moel:

- Tekst tekstipaneelil

- Tekst, mis muudab suurust koos paneeliga

- Joonistusobjektile topeltklõpsu abil kirjutatud tekst

- Writeri dokumendist kopeeritud tekst.

- Tekstifailist või HTML-dokumendist lisatud tekst

## Tekstikasti lisamine

1. Klõpsa teksti ikoonil ja vii kursor sinna, kuhu soovid teksti kirjutada.

2. Lohista tekstikasti dokumendis kuni soovitud suuruseni.

3. Kirjuta või aseta tekst tekstikasti.

Toeltklõps tekstil võimaldab redigeerida teksti või muuta selle vormindust, näiteks fondi suurust või värvi. Klõps tekstikasti äärisel võimaldab muuta objekti omadusi nagu äärise värv või objekti järjestus teiste objektide suhtes.

## Tekstipaneelide sobitamine

1. Loo tekstikast nagu eelpool kirjeldatud.

2. Vali tekstiobjekt, seejärel vali Vormindus - Tekst. Avaneb dialoog Tekst.

3. Kaardil Tekst puhasta märkeruut Kõrgus tekstiga sobitatud ja märgista ruut Paneelile sobitatud. Klõpsa Sobib.

4. Nüüd saab tekstimärkide suuruse ja kuju muutmiseks tekstikasti suurust muuta.

## Pildiga seotud tekst

Igale pildile saab teksti lisada, kui teha pildil topeltklõps.

Teksti paigutuse määramiseks kasuta dialoogi Vormindus - Tekst sätteid.

1. Klõpsa viiktekstide ikooni kõrval oleval noolel, mis avab viiktekstide tööriistariba.

2. Vali viiktekst ja vii kursor kohale, kust soovid viikteksti alustada.

3. Lohista viikteksti joonistamiseks.

4. Kirjuta tekst.

## Teksti kopeerimine

1. Vali Writeri dokumendis tekst.

2. Kopeeri tekst lõikepuhvrisse (Redigeerimine - Kopeeri).

3. Klõpsa lehel või slaidil, kuhu soovid teksti asetada.

4. Aseta tekst käsuga Redigeerimine - Aseta või Redigeerimine - Aseta teisiti.

   Käsk Aseta teisiti võimaldab valida, millises vormingus tekst asetatakse. Sõltuvalt vormingust saab kopeerida erinevaid teksti atribuute.

## Teksti importimine

1. Klõpsa lehel või slaidil, kuhu soovid teksti importida.

2. Vali Lisamine - Fail.

3. Vali tekstifail (*.txt) või HTML-fail ja klõpsa Lisa. Avaneb dialoog Teksti lisamine. Teksti lisamiseks klõpsa Sobib.

Sarnased teemad

Inserting, Editing, and Linking Frames

Palun toeta meid!